# Percy Daniell

Percy Daniell (Valparaíso, 9 de gener de 1889 - Sheffield, 25 de maig de 1946) va ser un matemàtic britànic nascut a Xile.

## Vida i Obra

Tot i haver nascut a Valparaíso (Xile), la seva família, que eren uns comerciants internacionals britànics, es va traslladar a Birmingham el 1895. En aquesta vila va fer els estudis secundaris a la King Edward's School, una de les grans escoles d'Anglaterra. A continuació va estar al Trinity College (Cambridge) aconseguint ser Senior Wrangler en els exàmens de la part I de matemàtiques de 1909, l'últim any que la universitat va publicar la classificació per mèrit. L'any següent es va examinar de la part II en ciències naturals.
Després d'un curs com a professor ajudant a la universitat de Liverpool, va anar dos cursos a la universitat de Göttingen per ampliar estudis amb David Hilbert i Max Born. El 1914 va ser contractat com a professor invitat per la universitat de Rice (Houston, Texas), de la qual va ser professor titular a partir de 1920. El 1923 va retornar a Anglaterra per a ser professor de la universitat de Sheffield, càrrec que va mantenir fins a la seva mort el 1946.
Des del punt de vista de les seves recerques, els seus anys més productius, van ser el que va estar a Houston. D'aquesta època són les seves dues aportacions més originals: el concepte d'integral (1918-1919) evitant la teoria de la mesura definint-la com un funcional sobre un espai de funcions i la definició rigorosa de la mitjana matemàtica (1920-1921). Durant els seus anys a Sheffield va fer treballs de matemàtiques aplicades sobre tot en els camps de la seguretat en la mineria i en la propagació de les flames.

## Referències

* ↑ Aldrich, 2007, p. 3.
* ↑ Anònim, 1947, p. 364.
* ↑ Stewart, 1947, p. 75.
* ↑ Stigler, 1973, p. 18.
* ↑ Stewart, 1947, p. 76.
* ↑ Krantz, 2011, p. 75.
* ↑ Rebolledo Berroeta, 2016, p. xv.
* ↑ Stigler, 1973, p. 19.
* ↑ Aldrich, 2007, p. 27.
* ↑ Aldrich, 2007, p. 30-33.

## Bibliografia

* Aldrich, John «But you have to remember P.J.Daniell of Sheffield» (en anglès). Electronic Journal for History of Probability and Statistics, Vol. 3, Num. 2, 2007, pàg. 1-58. ISSN: 1773-0074.
* Anònim «Prof. P. J. Daniell» (en anglès). Nature, Vol. 159, Num. 4037, 1947, pàg. 364. DOI: 10.1038/159364a0. ISSN: 1476-4687.
* Krantz, Steven G. The Integral: A Crux for Analysis (en anglès). Morgan & Claypool, 2011. ISBN 978-1-6084-5613-0.
* Rebolledo Berroeta, Rolando. Teoría de la medida e integración (en castellà). Ediciones Universidad Catolica de Chile, 2016. ISBN 978-956-14-1964-3.
* Stewart, C.A. «P. J. Daniell» (en anglès). Journal of the London Mathematical Society, Vol. 22, Num. 1, 1947, pàg. 75-80. DOI: 10.1112/jlms/s1-22.1.75. ISSN: 1469-7750.
* Stigler, Stephen M. «Simon Newcomb, Percy Daniell, and the History of Robust Estimation 1885–1920» (en anglès). Journal of the American Statistical Association, Vol. 68, Num. 344, 1973, pàg. 872-879. DOI: 10.1080/01621459.1973.10481439. ISSN: 0162-1459.

## Enllaços externs

* O'Connor, John J.; Robertson, Edmund F. «Percy Daniell» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Aldrich, John. «Percy Daniell and the British Probability Tradition(s)». University of Southampton, 2007a. [Consulta: 29 agost 2020]. (anglès)